Lockheed L-1049 Super Constellation

Lockheed L-1049 Super Constellation je americké dopravné vrtuľové lietadlo z 50. rokov 20. storočia – dolnoplošník so štyrmi piestovými motormi, trojitou smerovkou, zaťahovacím podvozkom a jednoduchým trupom. Išlo o odpoveď na úspešné lietadlo Douglas DC-6. Vývojovým predchodcom bol Lockheed Constellation, ktorý po prvýkrát vzlietol v roku 1943 ako vojenské transportné lietadlo. Tvarovo sú oba typy rovnaké, avšak Constellation má kratší trup – iba 28,98 m a menšiu nosnosť. Lietadlá sa používali v päťdesiatych rokoch v značnom počte v USA na diaľkových dopravných linkách. Vojenské verzie lietadla boli označované ako C-121 Constellation. Podrobné znaky lietadla kosoštvorcové krídlo v tvare V posunuté k stredu trupu hviezdicové motory sú vstavané do gondol na klinovej výškovke sú tri vajcovité smerovky trojkolesový zaťahovací podvozok štíhly trup esovitej línie (znížená predná časť, zvýšená zadná časť lietadla) Motory Prvá dopravná verzia XC-69 Constellation bola v prototype vybavená motormi firmy Hughes Tool Company. V ďalších verziách bol nahradený motorom Pratt & Whitney R-2800. Neskorším predĺžením trupu lietadla Constellation vzniklo lietadlo Super Constellation a v ňom boli použité motory Wright R-3350. Varianty Vojenské WV-2: Námorné lietadlo slúžiace pre radarové hliadkovanie (verzia Super Constellation). Veľká radarová inštalácia – mohutná vaňa pod stredom trupu a vysoký plochý výčnelok na chrbte trupu. C-121A: Vojenská verzia. C-121B: Preprava VIP osôb. PO-1W: Lietadlo včasnej výstrahy. Civilné L-1049: Základná verzia určená na prepravu 95–109 cestujúcich. L-1049B: Vojenská verzia používaná v letectve námorníctva Spojených štátov, kde slúžila pod označením R7V-1 (neskôr C-121). Táto verzia bola vybavená novými motormi. L-1049C: Civilná verzia vybavená rovnakými motormi ako L-1049B, prototyp po prvýkrát vzlietol 17. februára 1953. L-1049D: Verzia vychádzajúca z L-1049C na prepravu nákladu alebo cestujúcich, mala zosilnený trup a bola vybavená nákladnými dverami. L-1049E: Model určený pre luxusnú prepravu cestujúcich, vychádzajúci z L-1049C, mal nové motory a zosilnenú konštrukciu. L-1049F: Vojenská verzia určená na prepravu nákladu i osôb, označovaná ako C-121. L-1049G: Najúspešnejšia verzia vybavená vylepšenými motormi s možnosťou inštalácie prídavných palivových nádrží. L-1049H: Nákladná verzia vychádzajúca z L-1049D a L-1049G. Špecifikácie (L-1049C Super Constellation) Technické údaje Posádka: 4 Kapacita: 47 – 106 cestujúcich Dĺžka: 34,62 m Rozpätie: 37,49 m Výška: 7,54 m Nosná plocha: 153,29 m² Hmotnosť prázdneho lietadla: 31 300 kg Maximálna vzletová hmotnosť: 54 431 kg Pohonná jednotka: 4 × vzduchom chladený dvojhviezdicový 18-valec Wright R-3350 972-TC-18DA-1, každý s výkonom 2 245 kW Výkony Maximálna rýchlosť: 531 km/h Cestovná rýchlosť: 489 km/h Dolet: 8 288 km Dostup: 7 833 m L-1049G Super Constellation Technické údaje Posádka: 5 Kapacita: zvyčajne 62 – 95 cestujúcich alebo maximálne až 109 cestujúcich Dĺžka: 35,42 m Rozpätie: 38,47 m Výška: 7,54 m Nosná plocha: 153,7 m² Hmotnosť prázdneho lietadla: 36 150 kg Užitočné zaťaženie: 29 620 kg Maximálna vzletová hmotnosť: 62 370 kg Pohonná jednotka: 4 × vzduchom chladený dvojhviezdicový 18-valec Wright R-3350-DA3 Turbo Compound s turbokompresorom, každý s výkonom 2 424 kW Výkony Maximálna rýchlosť: 607 km/h Cestovná rýchlosť: 547 km/h (vo výške 6 890 m) Pádová rýchlosť: 160 km/h Dolet: 8 700 km Dostup: 7 620 m Stúpavosť: 8,23 m/s Plošné zaťaženie: 428 kg/m² Pomer výkon/hmotnosť: 155 W/kg Iné projekty Commons ponúka multimediálne súbory na tému Lockheed L-1049 Super Constellation Zdroj Tento článok je čiastočný alebo úplný preklad článku Lockheed L-1049 Super Constellation na českej Wikipédii.